b"\n_START_ARTICLE_\nRiu Shing Mun\n_START_SECTION_\nHist\xc3\xb2ria\n_START_PARAGRAPH_\nEl riu Shing Mun original naixia a Needle Hill, i desembocava a l'antiga Sha Tin Hoi, una badia poc profunda. Quan la badia de Sha Tin Hoi va ser reclamada i va esdevenir una nova ciutat, el riu Shing Mun es va estendre per un canal artificial de 7\xc2\xa0km de longitud i 200 m d'amplada, constru\xc3\xaft al mig de l'\xc3\xa0rea, per desembocar al port de Tolo. Altres rius que desembocaven a Sha Tin Hoi ara s\xc3\xb3n afluents del riu Shing Mun, o d'una de les seves nullahs._NEWLINE_El canal del riu Shing Mun s'est\xc3\xa9n des de l'\xc3\xa0rea de Tai Wai, a trav\xc3\xa9s del centre de la ciutat de Sha Tin, fins al port de Tolo. T\xc3\xa9 tres afluents principals, anomenats Tai Wai Nullah, Fo Tan Nullah i Siu Lek Yuen Nullah. Al llarg del riu Shing Mun hi ha edificis residencials, comercials i industrials de gran al\xc3\xa7ada, amb nombrosos desenvolupaments demogr\xc3\xa0fics al voltant. Es van construir diversos ponts per connectar les dues ribes del Shing Mun.\n_START_SECTION_\nProblemes de contaminaci\xc3\xb3\n_START_PARAGRAPH_\nEl riu Shing Mun va estar fortament contaminat per vessaments indiscriminats de residus ramaders, industrials, comercials i dom\xc3\xa8stics. La contaminaci\xc3\xb3 org\xc3\xa0nica total d'aquests vessaments era igual a una poblaci\xc3\xb3 equivalent de 160.000 habitants als anys 80. En aquella \xc3\xa8poca, era molt dif\xc3\xadcil trobar cap \xc3\xa9sser viu al riu._NEWLINE_La qualitat de l'aigua del riu Shing Mun ha millorat de dolenta a bona en els termes de l'\xc3\x8dndex de qualitat de l'aigua des de 1993. Tamb\xc3\xa9 han reaparegut formes de vida al riu, com ara peixos i invertebrats._NEWLINE_Es va construir un banc artificial al riu, al llarg d'una secci\xc3\xb3 de 250 metres prop de Man Lai Court, on hi havia unes acumulacions relativament greus de sediments i problemes d'olors.\n_START_SECTION_\n\xc3\x9as actual\n_START_PARAGRAPH_\nTot i que el riu Shing Mun es va dissenyar principalment per al drenatge de l'aigua de pluja de Sha Tin (amb una conca de 37 km\xc2\xb2), tamb\xc3\xa9 \xc3\xa9s un lloc d'esbarjo popular per practicar el rem (esport) o la pesca, o tamb\xc3\xa9 per caminar o anar amb bicicleta per la riba._NEWLINE_S'hi practiquen esports aqu\xc3\xa0tics com el rem, la canoa, el kayak o les curses de barques drac. Hi ha dos llocs per amarrar les barques, un a Yuen Wo Rd i l'altre a Shek Mun. El riu Shing mun t\xc3\xa9 un est\xc3\xa0ndard de 2.000 metres de llarg per a les regates."